2022 7 4
LT
Europos Sąjungos oficialusis leidinys
C 257/27
Prejudicinis klausimas Ar Europos Parlamento ir Tarybos [Direktyvos 2010/64/ES (1)] 1–3 straipsniai ir [Direktyvos 2012/13/ES (2)] 3 straipsnis, siejami arba nesiejami su EŽTK 6 straipsniu, gali būti aiškinami taip, kad pagal juos nedraudžiamos nacionalinės teisės nuostatos, pagal kurias kaltinamajam, kuris nesupranta proceso kalbos, vertėjo žodžiu nepaskyrimas ir esminių procesinių dokumentų neišvertimas pripažįstami sąlyginiu negaliojimo pagrindu, kuriuo reikia remtis ginčijant atliktus proceso veiksmus, nes priešingu atveju, pasibaigus skundo terminui, laikoma, kad pažeidimai nebuvo padaryti?
(1) (2)
2010 m. spalio 20 d. Europos Parlamento ir Tarybos direktyva 2010/64/ES dėl teisės į vertimo žodžiu ir raštu paslaugas baudžiamajame procese (OL L 280, 2010, p. 1).
2012 m. gegužės 22 d. Europos Parlamento ir Tarybos direktyva 2012/13/ES dėl teisės į informaciją baudžiamajame procese (OL L 142, 2012, p. 1).
2022 m. balandžio 22 d.
Fővárosi Törvényszék (Vengrija) pateiktas prašymas priimti prejudicinį sprendimą byloje Global NRG Kereskedelmi és Tanácsadó Zrt. / Magyar Energetikai és Közmű-szabályozási Hivatal (Byla C-277/22) (2022/C 257/35) Proceso kalba: vengrų Prašymą priimti prejudicinį sprendimą pateikęs teismas Fővárosi Törvényszék
Šalys pagrindinėje byloje Pareiškėja: Global NRG Kereskedelmi és Tanácsadó Zrt.
Atsakovė: Magyar Energetikai és Közmű-szabályozási Hivatal Suinteresuotoji šalis, įstojusi į bylą atsakovės pusėje: FGSZ Földgázszállító Zrt.
Prejudiciniai klausimai 1.
Ar 2009 m. liepos 13 d. Europos Parlamento ir Tarybos direktyvos 2009/73/EB dėl gamtinių dujų vidaus rinkos bendrųjų taisyklių, panaikinančios Direktyvą 2003/55/EB (1) (toliau – Direktyva), 41 straipsnio 17 dalį, atsižvelgiant į Pagrindinių teisių chartijos 47 straipsnį, reikia aiškinti taip, kad pagal ją draudžiami nacionalinės teisės aktai, pagal kuriuos šios valstybės narės reguliavimo institucijos procedūrose, kuriose nustatomi sistemos naudojimo tarifai, tarifai už paslaugas, kurias sistemos operatoriai gali teikti pagal specialius tarifus, ir prijungimo tarifai, tik sistemos operatorius pripažįstamas šalimi, kurios atžvilgiu tiesiogiai priimtas sprendimas, ir kuri kaip tokia turi išimtinę teisę pareikšti ieškinį dėl per procedūrą priimto sprendimo? 2.
Jei Teisingumo Teismo atsakymas į pirmąjį klausimą būtų teigiamas: ar šios direktyvos 41 straipsnio 17 dalį, atsižvelgiant į Pagrindinių teisių chartijos 47 straipsnį, reikia aiškinti taip, kad taikant šią nuostatą tokiu atveju, kaip nagrinėjamas pagrindinėje byloje, gamtinių dujų rinkos dalyvis, esantis tokioje padėtyje, kaip pareiškėja, kuriai sistemos operatorius pagal valstybės narės reguliavimo institucijos sprendimą, kuriuo nustatomi naudojimosi sistema tarifai, tarifai už paslaugas, kurias sistemos operatoriai gali teikti pagal specialius tarifus, ir prijungimo tarifai, taiko tarifą už paslaugą, kuri gali būti teikiama pagal specialų tarifą, laikytinas šalimi, kurios atžvilgiu priimtas toks sprendimas, ir kaip tokia turi teisę pareikšti ieškinį dėl jo?
(1)
2009 m. liepos 13 d. Europos Parlamento ir Tarybos direktyva 2009/73/EB dėl gamtinių dujų vidaus rinkos bendrųjų taisyklių, panaikinanti Direktyvą 2003/55/EB (OL L 211, 2009, p. 94).